ভিন্ন প্রেমের গল্প নিয়ে আসছেন মানসী সিনহা

কলকাতা: এক অন্যরকম প্রেমের গল্প নিয়ে আসছেন টলিপাড়ার জনপ্রিয় অভিনেত্রী মানসী সিনহা (Manasi Sinha)। সম্প্রতি সেই ছবিরই পোস্টার সোশ্যাল মিডিয়ায় প্রকাশ্যে এনেছেন অভিনেত্রী। ছবির নাম  ‘এটা আমাদের গল্প’। ছবির পোস্টার শেয়ার করে ক্যাপশনে অভিনেত্রী লিখেছেন, তুমি যদি না দেখা দাও  করো আমায় হেলা / কেমন করে কাটে আমার, এমন বাদল বেলা।

এই ছবির হাত ধরেই প্রথমবার পরিচালকের আসনে বসছেন অভিনেত্রী মানসী সিনহা। ছবিটি মূলত একটি প্রেমের ছবি। এই পৃথিবীতে প্রত্যেকটি মানুষের জন্য একটা ঘর আছে, সেই ঘরটা খুঁজে নিতে হবে। সেখানে শ্বশুর বাড়ি, বাপের বাড়ি এইগুলো বিষয় নয়- বিষয় হল ভালোবাসা। এমনই নিখাদ ভালোবাসার গল্প বলবে ছবিটি। ছবিতে একটি বাঙালি ও পাঞ্জাবি পরিবারের কাহিনি দেখা যাবে।

আরও পড়ুন: বড়পর্দায় ফের ‘আলাপ’ জমাবেন মিমি-আবির

প্রথম ছবিতেই একগুচ্ছ তারকার সঙ্গে হাত মিলিয়েছেন মানসী। ছবিতে মুখ্যচরিত্রে দেখা যাবে শ্বাশত চট্টোপাধ্যায় (Saswata Chatterjee), অপরাজিতা আঢ্য (Aparajita Auddy), খরাজ মুখোপাধ্যায় (Kharaj Mukherjee), কনীনিকা বন্দ্যোপাধ্যায় (Koneenica Banerjee), সোহাগ সেন (Sohag Sen), দেবদূত ঘোষ (Debdut Ghosh) সহ আরও অনেক খ্যাতনামা অভিনেতাদের। ‘এটা আমাদের গল্প’ সম্পূর্ণ ভিন্ন ঘরানার একটি প্রেমের ছবি হবে বলেই কলকাতা টিভি ডিজিটালকে জানিয়েছেন মানসী সিনহা। তবে ছবি মুক্তির তারিখ এখনই প্রকাশ্যে আনতে চাইছেন না অভিনেত্রী। আগামী ২৩ মার্চ ছবির মিউজিক লঞ্চ হবে। সেদিনই জানা যাবে, ছবি মুক্তির দিনক্ষণ। ধাগা প্রোডাকশন (Dhagaa Production)-এর ব্যানারে শুভঙ্কর মিত্র ও  সুভাষ বেরার প্রযোজনায় মুক্তি পাবে এই ছবি।